CELEX: 62014FN0009
Language: lv
Date: 2014-02-01 00:00:00
Title: Lieta F-9/14: Prasība, kas celta 2014. gada 1. februārī – ZZ /EIB

7.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 212/44
            
         Prasība, kas celta 2014. gada 1. februārī – ZZ/EIB
   (Lieta F-9/14)
   2014/C 212/56
   Tiesvedības valoda – itāļu
   
      Lietas dalībnieki
   
   
      Prasītājs: ZZ (pārstāvji – L. Isola un G. Isola, advokāti)
   
      Atbildētāja: Eiropas Investīciju banka
   
      Strīda priekšmets un apraksts
   
   Prasība atcelt prasītāja novērtējuma ziņojumu par 2012. gadu daļā, kurā viņam nav piešķirta atzīme “exceptional performance” vai “very good performance” un viņš nav ieteikts paaugstināšanai amatā D funkciju grupā, un daļā, kurā ir noteikti viņa mērķi 2013. gadam, prasība atcelt pamatnostādnes novērtējuma ziņojuma sagatavošanai 2012. gadā un, visbeidzot, prasība piespriest EIB atlīdzināt prasītājam nodarīto morālo un mantisko kaitējumu
   
      Prasītāja prasījumi:
   
   
               —
            
            
               atcelt
               
                           —
                        
                        
                           lēmumu, ko 2012. gada 18. decembrī ir pieņēmusi Pārsūdzību izskatīšanas komiteja, nosūtot tai dokumentus un nosakot kritērijus, kas ir jāņem vērā, pieņemot jaunu lēmumu;
                        
                     
                           —
                        
                        
                           pamatnostādnes, ko “Cilvēkresursu” direkcija ir pieņēmusi ar 2012. gada 5. decembra“Note to Staff Nr. 722 PERSONNEL/S&D/D&P/2012-198”, un tam pievienotās “Guidelines to the 2012 annual staff appraisal exercise” arī daļā, kurā ir noteikts, ka galīgais vērtējums ir jāformulē konkrētā veidā, bet nav noteikti kritēriji, kas vērtētājam ir jāņem vērā;
                        
                     
         
               —
            
            
               pakārtoti, atcelt
               
                           —
                        
                        
                           visu ziņojumu par 2012. gadu, t.i., gan vērtējuma daļu, gan daļu, kurā minētais vērtējums nav pausts ar atzīmi “exceptional performance” vai ar atzīmi “very good performance” un viņš nav ieteikts paaugstināšanai amatā D funkciju grupā, un, visbeidzot, daļā, kurā ir noteikti mērķi 2013. gadam;
                        
                     
                           —
                        
                        
                           visus ar to saistītos, turpmākos un pakārtotos tiesību aktus, tostarp noteikti lēmumus par paaugstināšanu amatā, kas ir ietverti 2012. gada maija “Cilvēkresursu” direkcijas direktora paziņojumā “2011 staff appraisal exercise, award of promotions and titles”;
                        
                     
         
               —
            
            
               katrā ziņā piespriest EIB atlīdzināt nodarīto morālo un mantisko kaitējumu (kā minēts iepriekš), kā arī atlīdzināt tiesāšanās izdevumus, pieskaitot procentus un ņemot vērā piespriesto summu un tiesāšanās izdevumu vērtības revalvāciju.